Pressemeddelelse

**Rock’n’roll hele natten i Lille VEGA**

*Når DR Big Bandet, The Beatophonics og alle gæstestjernerne træder af scenerne lørdag aften, kan man stadig nå at være med til årets store 50’er-fest. Kl. 24 åbner dørene til Lille VEGA, hvor der vil være dansegulv og rock’n’roll-hits natten lang.*

**Nattefest for de musik- og danseglade**

Hvis man ikke kan nå at deltage i 50’er-festen fra starten, der forgår i hele VEGA på lørdag, kan man svinge strutskørterne og lakskoene i Lille VEGA fra midnat. Her vil VEGAs rockklub [Frankie Teardrop](http://idealbar.vega.dk/frankie-teardrop.html) være DJs, det samme vil [The Dulfedettes](http://www.myspace.com/dulfedettes) og DJ Cille Veje, der alle vil spille dansabel 50’er-musik.

For 100 kroner kan man danse og feste hele natten. Hvis man har deltaget i resten af 50’er-festen, har man selvfølgelig også adgang til Lille VEGA hele aftenen og natten.

**Ingen forbudte trin i VEGA**I 1950’erne forsøgte flere myndigheder at forbyde rock’n’roll, fordi de mente, det skabe vold og ballade, som man kan se i [videoen her](http://youtu.be/ybnaTkiJ_ro), der viser ”den farlige dans” på VEGAs gulve anno nittenhundrederockogrul. Der er dog ingen forbudte trin til 50’er-festen i VEGA på lørdag.

**Danser dagen af**

Hvis man har lyst til at få hele festen med, kan man allerede danse i Store VEGA fra kl. 20, hvor DR Big Bandet går på scenen sammen med Ane Trolle, Coco O og Silas Bjerregaard. Eller man kan deltage i 50’er-quizer, tage på danseskole i Ideal Bar kl. 15 eller få hjælp til at blive stylet i Store VEGAs foyer fra kl. 16.

Læs meget mere på [vega.dk](http://vega.dk/nyheder/rocknroll-hele-natten-i-lille-vega.html) og [goldendays.dk/festival](http://www.goldendays.dk/festival) eller se lidt mere [her](http://www.youtube.com/watch?v=fzHj-rrfCpU&feature=colike):

**Fakta om rock’n’roll-festen i Lille VEGA**

Frankie Teardrop DJ-team, The Dulfedettes & DJ Cille Veje  
Lørdag den 8. september kl. 24

Lille VEGA, Enghavevej 40, 1674 Kbh V

Pris: 100 kr.

Alle med billet til 50’er-festen har adgang til Lille VEGA